CELEX: 32011D0629
Language: et
Date: 2011-09-20 00:00:00
Title: 2011/629/EL: Komisjoni rakendusotsus, 20. september 2011 , millega muudetakse nõukogu direktiivi 88/407/EMÜ D lisa seemendusjaamadest ja spermasäilituskeskustest saadetud koduveiste sperma liidusisese kaubanduse osas (teatavaks tehtud numbri K(2011) 6425 all)  EMPs kohaldatav tekst

24.9.2011   
            
            
               ET
            
            
               Euroopa Liidu Teataja
            
            
               L 247/22
            
         KOMISJONI RAKENDUSOTSUS,
   20. september 2011,
   millega muudetakse nõukogu direktiivi 88/407/EMÜ D lisa seemendusjaamadest ja spermasäilituskeskustest saadetud koduveiste sperma liidusisese kaubanduse osas
   (teatavaks tehtud numbri K(2011) 6425 all)
   (EMPs kohaldatav tekst)
   (2011/629/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sügavkülmutatud sperma ühendusesisese kaubanduse ja impordi korral kohaldatavad loomatervishoiu nõuded, (1) eelkõige selle artiklit 17,
   ning arvestades järgmist:
   
               (1)
            
            
               Direktiiviga 88/407/EMÜ on kehtestatud muu hulgas loomatervishoiunõuded, mis on kohaldatavad koduveiste sperma liidusisese kaubanduse ja impordi suhtes ja koduveiste sperma liidusisese kaubanduse veterinaarsertifikaadi näidis.
            
         
               (2)
            
            
               Direktiivis 88/407/EMÜ, mida on muudetud nõukogu direktiiviga 2008/73/EÜ, (2) on sätestatud liikmesriikide seemendusjaamade ja spermasäilituskeskuste loetelude koostamise lihtsustatud menetlus.
            
         
               (3)
            
            
               Direktiiviga 88/407/EMÜ on ette nähtud ka see, et liikmesriikidel tuleb sperma importimise lubamiseks nõuda sellise veterinaarsertifikaadi esitamist, mille on kooskõlas kõnealuse direktiivi D lisaga koostanud selle liikmesriigi volitatud veterinaararst, kus sperma on kogutud. Lisas on esitatud koduveiste sperma liidusisese kaubanduse jaoks kolm veterinaarsertifikaadi näidist – D1, D2 ja D3.
            
         
               (4)
            
            
               Direktiivi 88/407/EMÜ D lisa tuleks seega muuta, et võtta arvesse liikmesriikide seemendusjaamade ja spermasäilituskeskuste loetelude koostamise lihtsustatud menetlust.
            
         
               (5)
            
            
               Komisjoni otsuses 2010/470/EL (3) on kehtestatud veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks. Kõnealuse otsuse eesmärk oli tagada, et asjaomane materjal, mis kogutakse seemendusjaamas ja saadetakse teele spermasäilituskeskusest, sõltumata sellest, kas spermasäilituskeskus kuulub teise tunnustamisnumbriga seemendusjaama juurde või mitte, oleks täielikult jälgitav.
            
         
               (6)
            
            
               Liidu õigusaktide järjekindluse huvides tuleks koduveiste sperma liidusisese kaubanduse veterinaarsertifikaatide näidiste puhul võtta arvesse otsuses 2010/470/EL esitatud veterinaarsertifikaatide ülesehitust.
            
         
               (7)
            
            
               Näiteks D3 lisa veterinaarsertifikaadi näidis on ette nähtud seemendusjaamadest ja spermasäilituskeskustest lähetatud koduveiste sperma ja spermavarude liidusisese kaubanduse jaoks.
            
         
               (8)
            
            
               Sperma täieliku jälgitavuse tagamiseks peaks D3 lisas esitatud veterinaarsertifikaadi näidisele lisama täiendavaid nõudeid ning seda peaks kasutama ainult seemendusjaamades kogutud ja spermasäilituskeskustest saadetud koduveiste sperma turustamisel, sõltumata sellest, kas eraldi tunnustamisnumbriga registreeritud heakskiidetud spermasäilituskeskus kuulub seemendusjaama juurde või mitte.
            
         
               (9)
            
            
               Tuleks muuta ka kuupäevi enne 31. detsembrit 2004 kogutud, töödeldud ja ladustatud koduveiste spermavarude puhul kasutatavate veterinaarsertifikaatide näidiste pealkirjades D2 ja D3 lisas, et võtta arvesse nõukogu 26. mai 2003. aasta direktiivi 2003/43/EÜ (millega muudetakse direktiivi 88/407/EMÜ, millega sätestatakse koduveiste sperma ühendusesisese kaubanduse ja impordi korral kohaldatavad loomatervishoiu nõuded) (4) artikli 2 lõikeid 1 ja 2.
            
         
               (10)
            
            
               Lisaks tuleks kohandada D1 ja D2 lisas esitatud veterinaarsertifikaatide näidiseid vastavalt otsuses 2010/470/EL sätestatud veterinaarsertifikaatide näidiste struktuurile.
            
         
               (11)
            
            
               Seega tuleks vastavalt muuta direktiivi 88/407/EMÜ D lisa.
            
         
               (12)
            
            
               Et vältida häireid kaubanduses, tuleks üleminekuperioodil lubada teatavatel tingimustel kasutada kuni 31. oktoobrini 2011 kohaldatava otsuse 88/407/EMÜ D lisa kohaselt välja antud veterinaarsertifikaate.
            
         
               (13)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 88/407/EMÜ D lisa asendatakse käesoleva direktiivi lisaga.
   Artikkel 2
   Liikmesriigid võivad lubada üleminekuperioodil kuni 31. detsembrini 2011 importida kolmandatest riikidest koduveiste spermat ja spermavarusid, millega on kaasas veterinaarsertifikaat, mis on välja antud hiljemalt 31. oktoobril 2011 kooskõlas 31. oktoobrini 2011 kohaldatava direktiivi 88/407/EMÜ D lisaga ette nähtud näidistega.
   Artikkel 3
   Käesolevat otsust kohaldatakse alates 1. novembrist 2011.
   Artikkel 4
   Käesolev otsus on adresseeritud liikmesriikidele.
   
      Brüssel, 20. september 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 194, 22.7.1988, lk 10.
   
      (2)  ELT L 219, 14.8.2008, lk 40.
   
      (3)  ELT L 228, 31.8.2010, lk 15.
   
      (4)  ELT L 143, 11.6.2003, lk 23.
   
      LISA
      „
            D LISA
            
               LIIDUSISESES KAUBANDUSES KASUTATAVATE VETERINAARSERTIFIKAATIDE NÄIDISED
            
         
         
            D1 LISA
            
               Veterinaarsertifikaadi näidis sellise koduveiste sperma ja spermavarude liidusisese kaubanduse jaoks, mis on direktiivi 88/407/EMÜ, mida on muudetud direktiiviga 2003/43/EÜ kohaselt kogutud, töödeldud ja ladustatud ning mis on saadetud välja sellest seemendusjaamast, kus sperma on kogutud
            
            
               
            
               
         
         
            D2 LISA
            
               Veterinaarsertifikaadi näidis, mida kohaldatakse alates 1. jaanuarist 2005 liidusisese kaubanduse puhul spermavarudega, mis on kogutud, töödeldud ja ladustatud enne 31. detsembrit 2004 vastavalt kuni 1. juulini 2004 kohaldatud nõukogu direktiivi 88/407/EMÜ sätetele, ja millega kaubeldakse pärast nimetatud kuupäeva vastavalt direktiivi 2003/43/EÜ artikli 2 lõikele 2 ning mis on saadetud sellest spermakogumiskeskusest, kus sperma on kogutud
            
            
               
            
               
            
               
         
         
            D3 LISA
            
               Veterinaarsertifikaadi näidis sellise koduveiste sperma liidusisese kaubanduse jaoks, mis on kogutud, töödeldud ja ladustatud direktiiviga 2003/43/EÜ muudetud nõukogu direktiivi 88/407/EMÜ kohaselt, ning selliste spermasäilituskeskusest saadetud koduveiste spermavarude liidusisese kaubanduse jaoks, mis on kogutud, töödeldud ja ladustatud enne 31. detsembrit 2004 kooskõlas 1. juulini 2004 kohaldatud nõukogu direktiivi 88/407/EMÜ sätetega ning millega kaubeldakse vastavalt direktiivi 2003/43/EÜ artikli 2 lõikele 2
            
            
               
            
               
            
               
         ”